ປ. ຢູເຄຣນ ປະກາດວ່າ ຈະປ້ອງກັນ ເມືອງທ່າ ຍຸດທະສາດ Mariupol (ສະໄລດ໌/ວີດີໂອ)
ປະທານາທິບໍດີ Poroshenko ໃຫ້ຄຳໝັ້ນສັນຍາວ່າ ຈະທັບມ້າງ ພວກກະບົດ ໃຫ້ມຸ່ນທະລາຍ ຖ້າພວກເຂົາ ຫາກໂຈມຕີ ເມືອງທ່າຍຸດທະສາດ Mariupol.
ປະທານາທິບໍດີຢູເຄຣນ ທ່ານ Petro Poroshenko ໃຫ້ຄຳໝັ້ນ ສັນຍາວ່າ ຈະທັບມ້າງພວກກະບົດ ທີ່ໄດ້ຮັບການໜຸນຫລັງ ຈາກ ຣັດເຊຍ ໃຫ້ມຸ່ນທະລາຍ ຖ້າພວກເຂົາຫາກລະເມີດ ການຢຸດຍິງ ແລະໂຈມຕີ ເມືອງທ່າຍຸດທະສາດ Mariupol ປະທານາທິບໍດີ Poroshenko ກ່າວວ່າ ທະຫານ ແລະປະຊາຊົນຢູເຄຣນ ຢູ່ໃນ ເມືອງ Mariupol ພວມກະກຽມການປ້ອງກັນເມືອງດັ່ງກ່າວ ແຕ່ ບໍ່ແມ່ນທຸກໆຄົນເຫັນພ້ອມນຳ Daniel Schearf ຜູ້ສື່ຂ່າວວີໂອ ເອມີລາຍງານກ່ຽວກັບເລື່ອງນີ້ ດັ່ງ ໄພສານ ຈະນຳເອົາລາຍລະ ອຽດ ມາສະເໜີທ່ານ ໃນອັນດັບຕໍ່ໄປ ປະທານາທິບໍດີຢູເຄຣນ ທ່ານ Petro Poroshenko ໄດ້ຮັບການຕ້ອນຮັບຢ່າງອົບອຸ່ນເວ ລາທ່ານເດີນທາງໄປເຖິງເມືອງທ່າ Mariupol ໃນຂະນະທີ່ ການຢຸດຍິງ ທີ່ບອບບາງແຕກ ຫັກງ່າຍກັບພວກກະບົດນິຍົມຣັດເຊຍປາກົດວ່າໄດ້ຍຸດຕິການບຸກຄືບໜ້າຂອງພວກເຂົາ ແຕ່ທ່ານ Poroshenko ຮັບຮູ້ວ່າ ໄດ້ເກີດການປະທະກັນເປັນບາງຄັ້ງບາງຄາວຂຶ້ນ ແລະ ໃຫ້ຄຳໝັ້ນສັນຍາວ່າ ກຳລັງຂອງຢູເຄຣນ ຈະທຳລາຍພວກກະບົດແບ່ງແຍກດິນແດນໃຫ້ ມຸ່ນທະລາຍ ຖ້າພວກເຂົາຫາກພະຍາຍາມ ທີ່ຈະບຸກເຂົ້າໄປໃນເມືອງດັ່ງກ່າວ ປະທານາທິບໍດີ Poroshenko ເວົ້າວ່າ ແຕ່ບໍ່ແມ່ນທຸກໆຄົນເຫັນພ້ອມນຳວ່າ ເຂົາເຈົ້າພ້ອມແລ້ວທີ່ຈະ ທຳການສູ້ລົບກັບພວກກະບົດ ທີ່ເຊື່ອວ່າໄດ້ຮັບການໜຸນຫລັງ ໂດຍລົດຖັງແລະປືນໃຫຍ່ຂອງຣັດເຊຍນັ້ນ ດ່ານກວດທີ່ຕັ້ງຢູ່ທາງກ້ຳຕາເວັນອອກ ຂອງເມືອງ Mariupol ໄດ້ມີການຍິງປືນໃຫຍ່ໂຈມຕີ ບໍ່ເທົ່າໃດຊົ່ວໂມງຫຼັງຈາກມີການ ຢຸດຍິງແລະພັນໂທ Sergei ທີ່ເປັນຜູ້ບັງຄັບບັນຊາຢູ່ທີ່ນັ້ນກ່າວ ວ່າ ການຍິງປືນໃຫຍ່ໂຈມຕີຍັງດຳເນີນຕໍ່ມາທຸກໆມື້ ທ່ານໄດ້ຮ້ອງຂໍ ໃຫ້ສະຫະລັດຊ່ອຍ ໂດຍເວົ້າວ່າ ກຳລັງຂອງທ່ານ ມີລົດຖັງແລະປືນໃຫຍ່ ໃນຈຳນວນທີ່ບໍ່ເທົ່າໃດແລະກໍບໍ່ໄດ້ຮັບການສະໜັບສະໜຸນຈາກປະຊາຊົນຢູ່ໃນເຂດທ້ອງ ຖິ່ນ ພັນໂທ Sergei ເວົ້າວ່າ ທັງໆທີ່ໄດ້ມີການໂຈມຕີເກີດຂຶ້ນ ແຕ່ປະທານາທິບໍດີ Poroshenko ຢືນຢັນວ່າ ການຢຸດ ຍິງແມ່ນໄດ້ຮັບການເຄົາລົບ ແລະປະກາດວ່າ ພວກກະບົດໄດ້ປ່ອຍທະຫານຢູເຄຣນ ທີ່ ຖືກຈັບ 1200 ຄົນ ທ່ານເວົ້າວ່າ ພວກເຂົາເຈົ້າຍັງສືບຕໍ່ເສີມກຳລັງປ້ອງກັນຢູ່ອ້ອມແອ້ມເມືອງ Mariupol ໃນ ຂະນະທີ່ຫາທາງແກ້ໄຂດ້ວຍການເຈລະຈາ ຕໍ່ບັນຫາຂັດແຍ້ງ ທີ່ພົວພັນກັບຄະນະສັງເກດ ການນາໆຊາດ ທ່ານ Poroshenko ເວົ້າວ່າ ປະຊາຊົນໃນເມືອງ Mariupol ຢາກໃຫ້ອະດີດ ລາຊາຂະໜົມໂຊໂກແລັດ ທີ່ໄດ້ກາຍມາ ເປັນປະທານາທິບໍດີ ຊອກຫາທາງແກ້ໄຂແບບສັນຕິວິທີ ນາງ Yula ຕົວແທນບໍລິສັດອະສັງຫາຣິມມະຊັບ ໃນເມືອງ Mariupol ເວົ້າວ່າ ນາງແມ່ນ ສະໜັບສະນຸນປະເທດຢູເຄຣນ ທີ່ເປັນເອກກະພາບ ແຕ່ກໍມີຄຳເວົ້າຢາກເຕືອນປະທາທິ ບໍດີດ້ວຍ ນາງ Yula ເວົ້າວ່າ ພະສົງອົງນຶ່ງໄດ້ອວຍພອນໃຫ້ແກ່ທະຫານຢູເຄຣນທີ່ດ່ານກວດທາງກ້ຳຕາເວັນອອກຂອງ ເມືອງ Mariupol ຜູ້ບັນຊາການກ່າວວ່າ ພວກກະບົດທີ່ໄດ້ຮັບການໜຸນຫລັງຈາກຣັດເຊຍ ຕ້ອງການເມືອງ ທ່າຍຸດທະສາດດັ່ງກ່າວແລະໂຮງງານໂລຫະ ດັ່ງນັ້ນຈຶ່ງຄາດວ່າຈະມີການບຸກໂຈມຕີເກີດ ຂຶ້ນ ຖ້າຫາກມັນເກີດຂຶ້ນແທ້ ທ່ານເວົ້າວ່າ ທ່ານເອງແລະພວກລູກນ້ອງຂອງທ່ານກໍພ້ອມແລ້ວ ທີ່ຈະສະຫຼະຊີວິດ ເພື່ອປະເທດຊາດ